hotchpotch/miracl-hf-unified huggingface dataset:
Fredrik Ahlqvist
Fredrik Ahlqvist (21. heinäkuuta 1829 Kuopio – 17. maaliskuuta 1876 Kuopio) oli suomalainen kirjanpainaja ja kirjallisuuden suomentaja. Hän käytti muun muassa nimimerkkejä "F. A.", "F. A-n", "F. A-st" ja "Fr. A-st".
Ahlqvistin äiti oli palvelijatar Maria Augusta Ahlqvist (Kinnunen) ja isä vänrikki Jakob von Wendt. Hänen veljensä oli suomen kielen professori ja runoilija August Ahlqvist. Fredrik Ahlqvist oli oppilaana kuopiolaisen Johan Anton Karstenin kirjapainossa vuosina 1844–1849, hankki sen jälkeen lisäoppia Helsingissä ja palasi Karstenin painon faktoriksi vuonna 1853. Vuonna 1855 Ahlqvist sai opettaja ja kirjakauppias Adolf Edvard Rongainin kanssa luvan Kuopion toisen kirjapainon perustamiseen, mutta luovutti pian osuutensa maisteri Carl Johan Mareliukselle. Sen jälkeen hän työskenteli faktorina Petter Adolf Aschanin johtaman yrityksen Karstenilta ostamassa painossa. Vuonna 1863 se myytiin Ahlqvistille ja maatalouskoulun johtajalle Antti Manniselle. Mannisen kuoltua vuonna 1866 Ahlqvist ei yksin kyennyt vastaamaan yrityksen hoidosta. Kirjapaino myytiin seuraavana vuonna huutokaupalla kauppias Isak Inkiselle, minkä jälkeen sen taakse perustettiin Aschanin isännöitsemä Kuopion Kirjapaino-osakeyhtiö. Ahlqvist siirtyi sen jälkeen työpaikasta toiseen, menetti otteen elämästä ja kuoli vain 46-vuotiaana.
Ahlqvist oli innokas kirjallisuuden harrastaja, joka käänsi, toimitti ja kustansi useita pieniä kirjasia. Hän suomensi ruotsin kielestä erityisesti uskonnollissävyistä kirjallisuutta. Ahlqvist toimi vuodesta 1853 lähtien "Maamiehen Ystävän" toimittajana ja julkaisi vuosina 1858–1860 Kuopiossa ilmestynyttä ruotsinkielistä "Annons-Bladetia" ja sen seuraajaa "Ilmoitus-Lehteä". Mannisen kanssa vuodesta 1863 lähtien julkaisemassaan "Tapiossa" Ahlqvist hoiteli varsinkin kuulutuksia ja ilmoituksia.
Kryptolebias marmoratus
Kryptolebias marmoratus (syn. "Rivulus marmoratus") on uudenmaailmankilleihin kuuluva kalalaji. Se elää Pohjois-, Väli- ja Etelä-Amerikan itärannikolla Floridasta Brasiliaan asti. Kala on alle 5 cm:n pituinen.
Kalalla on tapana oleskella vedenpinnan yläpuolella kosteissa maataskurapujen kaivamissa onkaloissa.. Tutkijat ovat myös hiljattain havainneet, että kala voi viettää jopa 66 päivää yhtäjaksoisesti kuivilla kaatuneiden puiden koloissa hengittäen ihonsa kautta. Se tunkeutuu hyönteisten luomiin puunkoloihin, missä se hallitsee aluetta aggressivisella käytöksellään.
Tänä aikana se muuttaa kiduksiaan niin, että se voi säilyttää niissä vettä ja ravinteita. Typpipohjaiset kuona-aineet poistuvat ihon läpi. Muutos on päinvastainen kalan palatessa takaisin veteen. Toisin kuin esimerkiksi keuhkokaloilla, lajin aineenvaihdunta säilyy normaalilla tasolla, eikä se vaivu lepotilaan.
"Kryptolebias marmoratus" on yksi harvoista selkärankaisista, joka kykenee lisääntymään ilman kumppania itsehedelmöityksen avulla. Urospuoliset yksilöt ovat luonnossa harvinaisia.
Jääkiekon Euroopan-mestaruuskilpailut 1932
Jääkiekon Euroopan-mestaruuskilpailut 1932 käytiin Berliinissä 14.-20. maaliskuuta. Kisat olivat viimeiset erilliset miesten Euroopan-mestaruuskilpailut. Myöhemmin mestaruus ratkaistiin maailmanmestaruus- ja olympiakilpailuiden yhteydessä vuoteen 1991 saakka, jolloin EM-mitalit jaettiin viimeisen kerran. Viimeisen erillisen EM-turnauksen voitti Ruotsi.
Grass River Provincial Park
Grass River Provincial Park on Manitobassa Kanadassa sijaitseva pinta-alaltaan 2 279 neliökilometrin luonnonpuisto, joka on perustettu vuonna 1963. Puisto sijaitsee noin 75 kilometriä pohjoiseen The Pas’n kaupungista, ja se on keskittynyt Grass River -joen ympäristöön. Puisto on perustettu suojelemaan Churchilljoen yläjuoksulla sijaitsevan alueen boreaalisten metsien luontoa.
Aluetta käytetään myös virkistyskäytössä, ja se käsittää on lukuisia järviä, joista suurimpia ovat Reed Lake, Simonhouse Lake sekä Elbow Lake. Alueella on lisäksi useita melontareittejä.
Puiston eteläiseen osaan kuuluu alueita dolomiittiperäisestä Manitoba Lowlandsin alueesta, ja pohjoinen osa käsittää graniittiperäisiä Kanadan kilven alueita. Koko puiston alueella on nähtävillä jälkiä jääkausien vaikutuksesta.
Alueella toimi 1900-luvun aikana useita kaivoksia. Näistä viimeiset suljettiin 1993.
Barry Ackroyd
Barry Ackroyd (s. 12. toukokuuta 1954 Manchester) on englantilainen elokuvaaja. Hän oli ehdolla vuoden 2010 Oscar-gaalassa parhaan kuvauksen Oscar-palkinnon saajaksi elokuvasta "The Hurt Locker". Hän on kuvannut muun muassa elokuvan "Captain Phillips".
William Wilton
William Wilton (9. kesäkuuta 1865 – 2. toukokuuta 1920) oli skotlantilainen jalkapallovalmentaja. Hän oli kautta aikain ensimmäinen Glasgow Rangersin manageri. Wilton valmensi Rangersia vuodesta 1899 aina kuolemaansa saakka vuoteen 1920. Tuona aikana Rangers voitti kahdeksan Skotlannin mestaruutta ja yhdeksän kertaa Skotlannin cupin. Ensimmäisen mestaruuden Rangers voitti Skotlannin liigan ensimmäisenä vuonna 1899. Se voitti kaikki 18 otteluaan.
Vicente Álvarez Areces
Vicente Alberto Álvarez Areces (4. elokuuta 1943 Gijón, Asturia, Espanja – 17. tammikuuta 2019 Gijón, Asturia, Espanja) oli espanjalainen sosialistisen työväenpuolueen poliitikko. Hän oli Asturian aluehallituksen puheenjohtaja vuodesta 1999 vuoteen 2011. Sitä ennen hän toimi vuosina 1987–1999 Gijónin kaupungin pormestarina.
Janne Ukonmaanaho
Janne Juhani Ukonmaanaho (s. 13. maaliskuuta 1984 Ylikiiminki) on suomalainen maasto- ja estejuoksija. Hän edustaa Ylikiimingin Nuijamiehiä ja häntä valmentaa Tuomo Lehtinen. Hänen ennätyksensä 3 000 metrin esteissä on 8.27,08 (2011).
Vuoteen 2009 Ukonmaanahoa valmensi hänen isänsä Juhani Ukonmaanaho. Vuonna 2009 hän valmensi itse itseään, ja hänen neuvonantajanaan ja hierojanaan toimi Olavi Koskinen. Koskinen valmensi Ukonmaanahoa vuosina 2010–2012 ja vuodesta 2012 valmentajana on toiminut Tuomo Lehtinen.
Päämatkallaan 3 000 metrin esteissä Ukonmaanaho on voittanut neljästi SM-kultaa vuosina 2010, 2011, 2014 ja 2015. Maastojuoksun SM-kilpailuissa Ukonmaanaho on voittanut lyhyen matkan (4 km) vuosina 2011 ja 2015.
Ukonmaanaho sijoittui neljänneksi 19-vuotiaiden EM-kilpailuiden 3000m estejuoksussa Tampereella heinäkuussa 2003.
Barcelonan EM-kilpailuissa 2010 Ukonmaanaho karsiutui estejuoksun alkuerissä ennätyksellään 8.33,48.
Zürichin EM-kilpailuissa 2014 Ukonmaanaho eteni alkueristä loppukilpailuun ajalla 8.36,44. Loppukilpailussa Ukonmaanaho sijoittui 11:nneksi ajalla 8.42,45.
Hän on edustanut Suomea 3 000 metrin estejuoksussa myös Suomi–Ruotsi-maaottelussa 2006, 2007, 2010, 2013 ja 2014
Urheilun ohella Ukonmaanaho opiskelee hammaslääketiedettä Oulun yliopistossa.
Lähde: Tilastopaja
Keijo Tapiovaara
Keijo Kalervo Tapiovaara (s. 18. toukokuuta 1939 Tampere) on entinen suomalainen pikaluistelija ja yritysjohtaja.
Tapiovaara edusti pikaluistelijana Suomea Squaw Valleyn 1960 talviolympialaisissa, joissa hän sijoittui 5 000 metrillä seitsemänneksi, 10 000 metrillä yhdeksänneksi ja 1 500 metrillä 23:nneksi. MM-kilpailuissa hän sijoittui yhteispisteissä 12:nneksi vuonna 1962 ja 14:nneksi vuonna 1959. EM-kilpailuissa hän oli yhteispisteissä kahdeksas vuonna 1960 ja kymmenes vuonna 1962. Vuoden 1960 EM-kilpailuissa hän oli 5 000 metrillä toiseksi nopein.
Seuratasolla "Keka" Tapiovaara edusti Helsingin Luistinkiitäjiä. Hän voitti Suomen-mestaruuden yhteispisteissä vuosina 1960 ja 1962 sekä viisi matkamestaruutta. Hän luisteli Suomen-ennätyksen vuosina 1960–1964 yhteensä 18 kertaa.
Tapiovaara saavutti pyöräilyssä kaksi SM-hopeaa ja yhden SM-pronssin. Kilpauransa jälkeen hän on toiminut Helsingin Luistinkiitäjien puheenjohtajana vuosina 1974–1996, minkä jälkeen hänet valittiin seuran kunniapuheenjohtajaksi. Kansainvälisenä luistelutuomarina hän on toiminut vuodesta 1989.
Urheilu-uran ulkopuolella Tapiovaara on toiminut Luottokunnan toimitusjohtajana vuosina 1997–1999 ja varatoimitusjohtajana vuosina 1981–1997.
Kloroosi
Kloroosi tarkoittaa kasveissa esiintyvää viherkatoa, kun lehtivihreää ei pääse kehittymään tai se alkaa hajoamaan. Kloroosi aiheuttaa kasvin lehtien vaalenemista tai kellastumista.
Tämä johtuu siitä kun lehtivihreä hajoaa, niin lehden keltaiset värit tulevat esiin. Kloroosin vakavampi seuraamus on nekroosi, jossa lehden solukko alkaa kuolemaan. 
Kloroosi voi johtua useista syistä, kuten maaperän liiallisesta kosteudesta, juurivaurioista, juurien pakkautumisesta liian lähelle toisiaan, korkeasta alkaliteetistä ja maaperän ravinnevajauksesta.
Iiris Sihvonen
Iiris Hellin Jokinen (o.s. Sihvonen, s. 22. huhtikuuta 1940 Liperi) on entinen suomalainen pikaluistelija.
Iiris Sihvonen edusti Suomea Squaw Valleyn 1960 talviolympialaisissa, joissa hän sijoittui 1 500 metrillä kuudenneksi Suomen-ennätyksellä 2.29,7, 1 000 metrillä kymmenenneksi ajalla 1.37,3, 500 metrillä 11:nneksi Suomen-ennätyksellä 48,1 ja 3 000 metrillä 12:nneksi. MM-kilpailuissa hän sijoittui yhteispisteissä kuudenneksi vuosina 1956 ja 1957, seitsemänneksi vuosina 1959 ja 1960, kahdeksanneksi vuonna 1955 sekä 11:nneksi vuonna 1958. Vuoden 1955 MM-kilpailuissa hän oli 1 000 metrillä toiseksi nopein.
Sihvonen luisteli maaliskuussa 1955 Rovaniemellä kaksi Suomen ennätystä: 500 metrillä 48,4 ja 1 000 metrillä 1.44,7.
Seuratasolla Sihvonen edusti Valkeakosken Hakaa ja Valkeakosken Koskenpoikia. Hän voitti yhteispisteissä Suomen-mestaruuden vuosina 1956 ja 1961 sekä saavutti SM-hopeaa vuosina 1957 ja 1959. Hän voitti yhteispisteissä TUL:n mestaruuden vuosina 1957 ja 1959. Hän luisteli Suomen-ennätyksiä kansainvälisillä radoilla kuusi kertaa ja kotimaisilla radoilla viidesti. Hänen valmentajanaan toimi Reino Evävaara.
Keijo Nevaranta
Keijo Nevaranta (s. 18. marraskuuta 1957 Nurmijärvi) on suomalainen runoilija ja kuvataiteilija.
Nevaranta opiskeli Oriveden opiston kirjoittajalinjalla vuonna 1986 ja Kemin taidekoulussa 1993–1997. Hän työskenteli 1980–1990-luvuilla myös toimittajana "Pohjanmaan Kansassa" ja freelancerina "Pohjolan Työssä". Nevarannan esikoisteos on vuonna 1982 omakustanteena julkaistu runokokoelma "Lintujen silmissä kivien kylmyys".
Vuonna 1998 valmistui Kemiin Nevarannan suunnittelema veiston "StoneAge", joka on punagraniitista tehty Stonehengen nykyisten pääkivien toisinto mittakaavassa 1:2. Nevarannan teoksia on myös Kemin taidemuseon kokoelmissa. Hän on saanut Kemin kaupungin taidepalkinnon vuonna 1998 ja toisen palkinnon tv-käsikirjoituskilpailussa 1994. Sevettijärven kolttia käsittelevä ohjelma esitettiin MTV3-kanavalla vuotta myöhemmin.
Vuonna 2016 Nevaranta perusti silloiselle asuinpaikkakunnalleen Ylistaroon yhden miehen katupartion rasismia ja suvaitsemattomuutta vastaan äärioikeistolaisen Soldiers of Odin -ryhmän innoittamana.
Alkaliteetti
Alkaliteetti (A) (myös Alkaliniteetti) eli veden puskurikyky tai hapon sitomiskyky tarkoittaa vesiliuoksen emästen kykyä neutraloida siihen lisätyt hapot. Alkaliteetti ilmaistaan yksikkönä "mmol/l" (millimoolia/litra). Asiditeetti ilmaisee liuoksen happojen kykyä neutraloida siihen liuenneet emäkset.
Liuoksen puskurointikyky happamoitumista vastaan voidaan mitata titraamalla liuosta vahvalla yksiarvoisella hapolla. Siihen valitaan aina suolahappo, joka on helposti saatavilla. Liuoksen sisältämät emäkset määrittävät sen happamuustason rajat, joiden välissä puskurointia on olemassa. Tuntemattomalle erilaisia emäksiä sisältävälle liuokselle nuo rajat voidaan määrittää titrausmenetelmällä. Liuoksen happamuustaso mitataan pH-mittarilla eli potentiometrillä. Näyte titrataan suolahapolla samalla seuraten pH-arvoja. Liuosta tulee sekoittaa jatkuvasti, sillä ekvivalenssipisteessä kaksikin pisaraa ylittää se arvon helposti ja liuos muuttuu nopeasti happamaksi. Kun puskurointikyvyn alarajan pH-arvo ylittyy, määritetään suolahapon menekki ja sovitetaan se litran suuruiseen liuosmäärään. Tulos ilmoitetaan yksikössä mmol/l.
Kemialliset puskuriliuokset muodostetaan sellaisista vesiliukoisista joko heikon hapon ja sen suolan tai heikon emäksen ja sen suolan seoksesta. Heikot hapot ja emäkset liukenevat ioneina liuokseen ja reaktion tasapaino pyrkii ylläpitämään saman happamuustason vaikka siihen lisättäisin happoa tai emästä.
Ihmisen kehon nesteet kuten esimerkiksi veri tulee säilyttää tietyn happamuustason eli sen pH tulee olla 7,4. Veri onkin eräänlainen puskuriliuos, jossa sen kemialliset muutokset eivät aiheuta useinkaan happamustasoon muutoksia. Veren alkaliteettia seurataankin tarvittaessa verikokein muutoksien havaitsemiseksi. Liian suuri happamuustaso (yli pH 7,45) aiheuttaa alkaloosin ja liian pieni taso (alle pH 7,35) asidoosin.
Yhteiskunnalliset toiminnot huolehtivat jätevesistä, jätteistä ja talousveden saannista. Toimintojen hallinnassa tulee ymmärtää biologisten prosessien kemialliset reunaehdot tuottaa talosvettä raakavedestä ja puhdistaa jätevettä päästökriteerit täyttäväksi. Myös maatalouden ja elintarviketeolisuuden tuotantomenetelmät vaativat nykyaikana korkeatasoista prosessointia, missä hävikit jäävät pieniksi ja laatu pysyy aiempaa korkeammalla. Tuotteiden pitkät myynti- ja käyttöajan ovat seurausta tuotekehityksesta, missä esimerkiksi happamuudensäätöaineet tasaavat ympäristön rasitusvaikutuksia tuotteen säilytyksessä, kuljetuksessa ja nauttimisessa.
Luonnonvesien happamoituminen on noussut varteenotettavaksi ympäristöongelmaksi. Vesistöjen tilaa seurataan mittauksin, joilla seurataan esimerkiksi sen ravintotilannetta, happamuutta, ja biodiversiteettiä. Vesistöjen happamuutta seurataan tiiviisti, mutta sen antama informaatio tulee liian myöhään. Tärkeämpää on seurata vesistön alkaliteettia, koska se ilmaisee liukumista kohti happamoitumista aikaisemmin.
Sulttaanikana
Sulttaanikana ("Porphyrio porphyrio") on rantakanojen heimoon kuuluva lintu. Siitä on noin kolmetoista alalajia, jotka poikkeavat toisistaan elinalueensa ja höyhenten värityksen osalta. Se on levinnyt laajoille alueille Euroopassa, Aasiassa ja Afrikassa. Sulttaanikana elää rehevissä kosteikoissa ja lampien rannoilla. Se syö enimmäkseen kasvisperäistä ravintoa kuten versoja, lehtiä, kukkia ja siemeniä. Se syö myös jonkin verran eläimiä kuten matoja ja hyönteisiä.
Juan Vicente Herrera Campo
Juan Vicente Herrera Campo (s. 23. tammikuuta 1956 Burgos, Espanja) on espanjalainen kansanpuolueen poliitikko. Hän on toiminut Kastilia ja Leónin aluehallituksen puheenjohtajana vuodesta 2001 lähtien.
Herrera on suorittanut lakitieteen lisensiaatin tutkinnon Navarran yliopistossa.
Jassanat
Jassanat ("Jacanidae") on isojalkaisten kahlaajalintujen heimo. Sen jäseniä elää trooppisilla alueilla ympäri maailmaa.
Jassanat voivat suurten jalkojensa avulla kävellä lumpeenlehtien päällä. Niillä on terävä nokka ja pyöreäpäiset siivet. Useimmat linnut ovat 15-30 cm pitkiä, naaras on yleensä selvästi isompi kuin koiras.
Anson Mount
Anson Adams Mount IV (s. 25. helmikuuta 1973 White Bluff, Tennessee) on yhdysvaltalainen näyttelijä, joka on näytellyt televisiosarja- ja elokuvarooleissa.
Adams on perheensä ainoa lapsi. Hänen vanhempansa ovat ammattilaisgolfaaja Nancy Smith ja urheilukirjoittaja Anson Adams Mount III.
De Toppers
De Toppers on hollantilainen yhtye. Sen muodostivat Gordon Heuckeroth, René Froger ja Gerard Joling vuonna 2005. Vuonna 2008 Gerard Joling jätti yhtyeen ja hänen tilalleen tuli Jeroen van der Boom.
Yhtye edusti Alankomaita Eurovision laulukilpailussa 2009 kappaleella "Shine", joka sai 11 pistettä ja sijoittui 17. sijalle toisessa semifinaalissa, mutta ei päässyt finaaliin.
Andante festivo
Andante festivo on Jean Sibeliuksen sävellys, joka tunnetaan parhaiten jousiorkesterille ja patarummuille sovitettuna. Teos on omistettu Walter Parviaiselle.
Teoksen alkuperäinen versio on sävelletty jousikvartetille, ja se sai kantaesityksensä 28. joulukuuta 1922 Säynätsalossa vaneri- ja sahalaitosten 25-vuotisjuhlassa. Lopullinen versio valmistui radio-orkesterin tarpeisiin vuonna 1938, ja se voidaan esittää myös ilman patarumpuja.
Andante festivo on viimeinen teos, jonka Sibelius johti julkisesti. Tämä tapahtui Helsingissä Suomen radion orkesterin kanssa 1. tammikuuta 1939 New Yorkiin lähetetyssä suorassa radiolähetyksessä. Tämä radiolähetys, joka tallennettiin vahalevylle, puolestaan on ainoa säilynyt äänite hänen kapellimestaritaiteestaan.
Erik Tawaststjernan kuvauksen mukaan G-duuri-teoksessa on yksi ainoa ylevä ja lähes uskonnollinen melodia. Päätaitteen kahta motiivia seuraa sivuteeman tapainen keinuva aihe, joka ei kuitenkaan juuri muodosta kontrastia pääaiheelle. Tasaisesti etenevä musiikki paisuu lopussa mahtavaksi virraksi.
FBI Pave
Floorball Iisalmi FBI on 1996 perustettu iisalmelainen salibandyseura. Seuran edustusjoukkue pelaa Savo-Karjalan kolmannessa divisioonassa (M3D-10SK). Pelit pelataan Iisalmen liikuntahallissa, jossa salibandy kentän mitat ovat oikean kentän mittojen mittaiset.
Fbi:ssä pelaa myös junioreita. Junioreiden harjoituspaikkoina ovat mm. Kirkonsalmen koulu, Ammattiopisto, liikuntahalli ns. Fbi:n tavoite on rakentaa junioreista uusia edustusjoukkueen pelaajia, sekä harjoittaa salibandya vain harrastelijoille.
Anwar Ibrahim
Anwar Ibrahim (s. 10. elokuuta 1947) on malesialainen poliitikko ja oppositiojohtaja. Hän toimi Malesian varapääministerinä vuosina 1993–1998.
Ibrahimia on syytetty useamman kerran sodomiasta. Homoseksuaaliset aktit ovat laittomia Malesiassa, ja niistä voi saada jopa 20 vuoden vankilatuomion. Syyttäjän mukaan Ibrahim sodomisoi miesapulaistaan, mutta Ibrahim kielsi kaikki syytteet ja sanoi niiden olevan osa häntä kohtaan suunnattua poliittista salaliittoa. Ibrahim oli kuuden vuoden ajan, 1998–2004, vankilassa saatuaan tuomion sodomiasta, mutta sai lopulta anottua itsensä vapaaksi. Vapautumisensa jälkeen hän johdatti opposition vaalivoittoon vuonna 2008. Vuoden 2010 helmikuussa häntä vastaan aloitettiin uusi oikeudenkäynti. Ibrahim kielsi syyllisyytensä ja kutsui syytöksiä poliittisiksi.
Klaipėdan lääni
Klaipėdan lääni () on yksi Liettuan kymmenestä läänistä. Lääni sijaitsee maan länsiosassa ja se on Liettuan ainoa lääni, jolla on merenrantaa. Läänin keskus on Klaipėda, Liettuan tärkein satamakaupunki. Klaipėdan läänissä on arviolta 324 618 asukasta (vuonna 2016) ja sen pinta-ala on 5 209 neliökilometriä.
Liettua joutui luovuttamaan Klaipedan Saksan valtakunnalle 22. maaliskuuta 1939 kello 5. Toisen maailmansodan jälkeen Klaipėda seutuineen palautui Liettualle, Liettuan sosialistiselle neuvostotasavallalle.
Klaipėdan lääni jakautuu seitsemään kunnallishallinnolliseen yksikköön:
Meksikonaranen
Meksikonaranen ("Forpus cyanopygius") on Meksikon kotoperäinen papukaija. Lajista tunnetaan kaksi alalajia, joista "cyanopygius" elää Meksikon länsiosissa ja "insularis" rannikon edustan Tres Marías Islassaarella. Sen holotyypin kuvaili Charles de Souancé Luoteis-Meksikosta 1856.
Parviaranen
Parviaranen ("Forpus passerinus") on eteläamerikkalainen papukaija. Sen elinympäristö on Amazonin alueella Pohjois-Brasiliassa sekä mantereen pohjoisreunassa Kolumbiassa, Venezuelassa, Guyanassa, Surinamessa ja Ranskan Guyanassa. Lajista tunnetaan viisi alalajia. Sen holotyypin kuvaili Carl von Linné Surinamesta 1758.
Kloropreeni
Kloropreeni eli 2-klooributadieeni eli "2-klooributa-1,3-dieeni" eli "beta-kloropreeni" (CHCl) on helposti polymeroituva normaalioloissa nestemäinen monomeeri, jota käytetään erityisesti neopreeni-nimisen synteettisen kumin valmistukseen.
Ensimmäinen kaupallinen kloropreenisynteesi käytti lähtöaineena etyyniä. Prosessin ensimmäisessä vaiheessa muodostuu kupari(I)kloridin katalysoimana monovinyyliasetyleeniä, joka hajotetaan suolahapon ja kupari(I)kloridin avulla kloropreeniksi. 1960-luvulta alkaen kloropreenin pääasiallinen valmistusmenetelmä on perustunut butadieenin klooraukseen. Tämän prosessin ensimmäisessä vaiheessa kloori reagoi butadieenin kanssa, jolloin muodostuu 3,4-dikloori-1-buteenin ja 1,4-dikloori-2-buteenin seos. Näistä 1,4-dikloori-2-buteeni isomeroidaan katalyyttisesti 3,4-dikloori-1-buteeniksi ja viimeisessä vaiheessa 3,4-dikloori-1-buteeni reagoi emäksen, kuten natriumhydroksidin kanssa muodostaen kloropreenia.
Kloropreeni polymeroituu helposti ja se muun muassa muodostaa syklisiä oligomeerejä. Yhdistettä käytetään polykloropreenin eli neopreenin valmistuksessa ja katalyytteinä käytetään vapaaradikaali-initiaattoreita.
Perunaranen
Perunaranen ("Forpus xanthops") on Perun kotoperäinen papukaija, joka elää Marañónin laaksossa. Sen holotyypin kuvaili Osbert Salvin Viñasta Huamachucosta 1895.
Viheraranen
Viheraranen ("Forpus xanthopterygius"), myös "F. crassirostris", on eteläamerikkalainen papukaija. Se elää laajalla alueella Kolumbiasta Peruun, Boliviaan, Pohjois-Argentiinaan, Paraguayhin ja Brasiliaan. Sen holotyypin kuvaili Johann Baptist von Spix 1824.
Knittelisäe
Knittelisäe (myös kalikkasäe tai ketjusäe) on runomitta, jonka säkeet ovat nelipolvisia ja loppusoinnullisia. Painottomien tavujen määrä säkeissä voi vaihdella.
Mikael Agricola käytti knittelisäettä kirjojensa esipuheissa ja kirjoitustapa oli hänen aikanaan muutenkin laajalti käytössä erityisesti saksankielisessä kirjallisuudessa. Seuraava knittelisäe-esimerkki on Agricolan rukouskirjan esipuheesta, joka perustelee kirjan suomentamista:
""Kyllä se kuulee suomen kielen,"
"joka ymmärtää kaikkien mielen.""
Emeric Pressburger
Emeric Pressburger (oik. Imre József Emmerich Pressburger) (5. joulukuuta 1902 Miskolc, Unkari – 5. helmikuuta 1988 Saxstead, Suffolk, Englanti) oli unkarilais-brittiläinen käsikirjoittaja, elokuvaohjaaja ja tuottaja.
Hänet tunnetaan ennen kaikkea Michael Powellin kanssa ohjaamista ja käsikirjoittamista elokuvista 1940-luvulla: "Ystävykset" (1943), "Kysymys elämästä ja kuolemasta" (1946), "Musta narsissi" (1947) ja "Punaiset kengät" (1948).
Pressburger syntyi Miskolcissa (Unkari) juutalaiseen perheeseen 5. joulukuuta 1902. Hän opiskeli Prahassa ja Stuttgartissa. Hän työskenteli lehtimiehenä ennen kuin alkoi käsikirjoittaa saksalaisia ja itävaltalaisia elokuvia 1920-luvun lopulla. Hän pakeni Saksasta Hitlerin noustua valtaan ja saapui Englantiin 1935.
Presrburger oli naimisissa kaksi kertaa: Agí Donáthin kanssa 1938–1941 ja Wendy Ormen kanssa 1947–1971. Toinen avioliitto päättyi avioeroon Renossa (Nevada, Yhdysvallat) 1953 mutta Britanniassa vasta 1971. Liitosta syntyi tytär Angela, jonka pojat ovat myös menestyneet elokuva-alalla: Andrew MacDonald on tuottaja (mm. Trainspotting) ja Kevin MacDonald on ohjaaja (mm. The Last King of Scotland).
Pressburger aloitti käsikirjoittajana Saksassa ja työskenteli 1930–1932 UFA-studiolle (mm. Robert Siodmakin "Abschied" (1930) ja Max Ophulsin "Dann schon lieber Lebertran"). 1933 hän pakeni Ranskaan, jossa hän työskenteli 1933–1935 (mm. "Mon coeur t'appelle" (1934)).
Pressburger lähti Ranskasta Englantiin 1935. Hän kirjoitti käsikirjoituksia Alexander Kordalle. Pressburger tutustui Michael Powelliin 1939, kun Korda oli antanut hänelle tehtäväksi kirjoittaa uudelleen Powellin "Kaksoisagentti" -elokuvan kohtauksia. He tulivat hyvin toimeen ja siitä alkoi heidän 20 elokuvaa kestänyt yhteistyönsä.
Pressburger käsikirjoitti vielä muutamia elokuvia ilman Powellia, mutta ne eivät menestyneet. Hänen ainoa oma ohjaustyö oli "Twice Upon a Time" 1953.
MSC Armonia
MSC Armonia on MSC Cruisesin Ranskassa 2001 valmistettu risteilyalus. Alus risteilee pääsääntöisesti Välimerellä. Aluksen on omistanut aiemmin Festival Cruises nimellä "European Vision".
Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla V31 ja alus laskettiin vesille 1. joulukuuta 2000. Alus luovutettiin genovalaiselle Festival Cruisesille 22. kesäkuuta 2001, jolloin se kastettiin "European Visioniksi" St. Nazairessa.
Alus aloitti 1. heinäkuuta 2001 ensimmäisen risteilynsä. Heinäkuussa alus oli viikon ajan Genovassa majoitusaluksena G8 maiden kokouksen aikana. Festival Cruisesin ajauduttua konkurssiin alus myytiin huutokaupalla huhtikuussa 2004 MSC Cruisesille, joka kastoi aluksen "MSC Armoniaksi". Alus aloitti 30. toukokuuta risteilyt reitillä Venetsia-Bari-Korfu-Santorini-Pireus-Katalon-Dubrovnik-Venetsia.
MSC Sinfonia
MSC Sinfonia on MSC Cruisesin Ranskassa 2002 valmistunut risteilyalus. Alus risteilee Välimerellä. Laivan omista aikanaan Festival Cruises, kunnes MSC osti sen vuonna 2004.
Alus tilattiin Chantiers l'Atlantiquen St. Nazaire telakalta Ranskasta. Sen köli laskettiin telakkanumerolla X31 ja alus laskettiin vesille 4. maaliskuuta 2001. Alus luovutettiin 18. huhtikuuta 2002 genovalaiselle Festival Cruisesille. Se kastettiin 19. huhtikuuta St. Nazairessa "European Stariksi".
Alus aloitti ensimmäisen risteilynsä Barcelonasta 25. huhtikuuta 2002. Festival Cruises yhtiön ajauduttua talousvaikeuksiin alus pidätettiin Barcelonassa 19. tammikuuta 2004. Alus myytiin heinäkuussa huutokaupalla napolilaiselle MSC Cruises Limitedille, joka kastoi aluksen "MSC Sinfoniaksi".
Vuonna 2005 alus aloitti risteilyt uusissa väreissä.
Jokihyyppä
Jokihyyppä ("Vanellus duvaucelii") on kurmitsojen heimoon kuuluva rantalintu, joka elää Kaakkois-Aasiassa.
Jokihyyppä on 29-32 cm pitkä. Sen siipien yläpinta on punaruskea, otsaharja ja pyrstö mustat, muut osat harmaa-valkoiset.
Patrick Ouchène
Patrick Ouchène on belgialainen laulaja. Hänet tunnetaan parhaiten rockabilly-yhtyeen "Runnin' Wild'n" päälaulajana.
Ouchène edusti Belgiaa Eurovision laulukilpailussa 2009 kappaleella "Copycat". Hän kilpaili ensimmäisessä semifinaalissa ja sijoittui 17. sijalle saaden vain yhden pisteen eikä päässyt finaaliin.
Jättihaimonni
Jättihaimonni ("Pangasianodon gigas") on äärimmäisen uhanalainen suurikokoinen kalalaji, joka elää Mekong-joessa Vietnamissa. Se voi kasvaa kolme metriä pitkäksi ja painaa 300 kiloa. Lajista on tullut uhanalainen liikakalastuksen takia.
Aurinkoahvenet
Aurinkoahvenet (Centrarchidae) kuuluvat ahvenkalojen (Perciformes) lahkoon. Aurinkoahvenet ovat kotoisin Pohjois-Amerikasta, mutta joitakin lajeja on tuotu Eurooppaan, missä muutamat niistä ovat levinneet luonnonvesiin. Useimmilla lajeilla on vain yksi selkäevä, jonka lovi jakaa etumaiseksi piikkieväksi ja taemmaksi pehmeäksi eväksi. Peräevän 3 etumaista ruotoa ovat piikkejä.
Aurinkoahventen heimoon kuuluu kahdeksan sukua.
Harri Rindell
Harri Rindell (s. 17. tammikuuta 1954 Helsinki) on suomalainen entinen jääkiekkoilja ja valmentaja ja nykyinen pelaajatarkkailija. Pelaajaurallaan Rindell pelasi yhden kauden Karhu-Kissoissa ja neljä kautta HIFK:ssa SM-sarjassa ja -liigassa vuosina 1973–1978. Tämän jälkeen hän pelasi kevääseen 1986 Ruotsin I divisioonassa. Pelaajaurallaan Rindell saavutti HIFK:ssa yhden SM-hopean ja pelasi muutaman ottelun Suomen B-maajoukkueessa.
Pelaajauransa jälkeen Rindell toimi kolme kautta päävalmentajana Ruotsin 1. divisioonassa Vallentunan ja Sundsvallin joukkueissa. Tämän jälkeen hän palasi Suomeen I divisioonajoukkue Karhu-Kissojen päävalmentajaksi. Kahden divarikauden jälkeen Rindell valittiin HIFKn päävalmentajaksi, jossa tehtävässä hän toimi kolmen kauden ajan. Tämän ohella hän toimi myös Suomen B-maajoukkueen käskijänä. HIFK:sta Rindell siirtyi naapuriseura Kiekko-Espoon päävalmentajaksi kausiksi 1994–1996. Päätoimensa ohella hän toimi myös Suomen alle 20-vuotiaiden maajoukkueen päävalmentajana kaksissa MM-kisoissa ja valmensi myös alle 19-vuotisten maajoukkuetta
1996–1998 Rindell valmensi I divisioonajoukkue Järvenpään Haukkojen edustusjoukkuetta. Kahden kauden jälkeen Rindell siirtyi takaisin HIFK:n leipiin, tällä kertaa A-nuorten joukkueen päävalmentajaksi kaudeksi 1998–1999, jonka pestin jälkeen hän piti pari vuotta taukoa aktiivisesta valmennustyöstä. Kaudella 2001–2002 Rindell toimi Heikki Mälkiän apuna HIFK:n liigajoukkueen valmennustiimissä. 2002–2003 Rindell toimi sekä HIFK:n apuvalmentajana että nuorten valmennuspäällikkönä. Kaksi seuraavakin kautta menivät HIFK:n organisaatiossa päävalmentajaksi tulleen Hannu Aravirran apuna. 2005 syksyllä Rindell palasi Ruotsiin ja toimi kaksi kautta Mora IK:n päävalmentajana. 2007–2008 kaudelle Rindell palasi Helsinkiin Paul Baxterin apuvalmentajaksi kunnes tie vei taas takaisin Ruotsiin. Kauden 2008–2009 Rindell toimi Örnsköldsvikissä Elitserien-joukkue MoDo:n päävalmentajana. Tämän jälkeen hän palasi Suomeen toimimaan Oulunkylän Kiekko-kerho ry:n nuorisovalmennuspäällikkönä. Syksyllä 2010 hänet kutsuttiin toimimaan Hämeenlinnan Pallokerhon SM-liigajoukkueen päävalmentajana, mutta Timo Lehkonen korvasi hänet kesken kauden. Seuraavalla kaudella Rindell toimi alle 20-vuotiaiden maajoukkueen kokoaikaisena valmentajana ja piti taukoa seurajoukkueiden valmennuksesta. 
28. helmikuuta 2014 Rindell korvasi potkut saaneen Raimo Summasen HIFK:n valmentajana. Tämän ohessa hän toimi Sakari Pietilän apulaisena Viron maajoukkueen valmennustiimissä Jääkiekon 2.divisioonan maailmanmestaruusturnauksessa.
Vuodesta 2014 alkaen Rindell on toiminut HIFK:n pelaajatarkkailijana.
Sääksjärvi (Vimpeli)
Sääksjärvi on kylä Sääksjärven rannalla Vimpelissä. Sääksjärveen käsitetään myös Vinnin, Ahon, Tuomalan, Puunapan ja Ylipään alueet. Kylässä asuu arviolta 300 kyläläistä ja sen palveluihin kuuluvat muun muassa vanhusten palvelukoti, elintarvike- ja päivittäistavarakauppa K-extra Pyhälahti ja kirjasto (Vimpelin pääkirjaston sivutoimipiste).
Sääksjärven koulu lakkautettiin keväällä 2016. Se antoi viime vuosinaan opetusta esikoulusta neljänteen luokkaan.
Sääksjärvi on yksi Vimpelin vanhimmista asutuskeskuksista, joidenkin lähteiden mukaan uudisasukkaita on saapunut alueelle jo 1400-luvulla.
Kolarinsaari
Kolarinsaari on kylä ja saari Muonionjoessa Kolarin kunnassa. Saari sijaitsee keskustaajaman pohjoispuolella, ja se rajoittuu länsipuolitse virtaavaan Muonionjoen päähaaraan sekä itäpuolitse virtaavaan Saariputaan haaraan. Saarta halkoo pohjois–eteläsuunnassa Siltatie-niminen paikallistie, ja tie ylittää Saariputaan saaren eteläkärjessä, Kolarinsaaren kirkon luona. Asutus on keskittynyt saaren kapeaan pohjoiskärkeen.
Kolarinsaari on maakunnallisesti arvokas kulttuuriympäristö, ja sen asuttu pohjoisosa on harjujensuojelualuetta.
Kolarinsaaressa sijaitsee myös 3,5 kilometrin pituinen osittain pitkospuilla varustettu Lukkarinvainion luontopolku, joka alkaa kirkolta ja kiertää saaren kaakkoisrannalla. Polun varrella jokirannassa sijaitsee myös nuotiopaikka.
Bridge (täsmennyssivu)
Bridge voi tarkoittaa ainakin seuraavia:
Uusi Jerusalem
Uusi Jerusalem on kristinuskon mukaan kaupunki, joka lasketaan taivaasta Jumalan asuinsijaksi ihmisten keskelle uuteen maailmankaikkeuteen (uudet taivaat ja uusi maa). Uusi Jerusalem lasketaan vasta aivan aikojen lopussa viimeisen tuomion jälkeen. Se on paikka, jossa Kristuksen seuraajat viettävät ikuisuutensa, ja Jumalan lupausten lopullinen täyttymys.
Johanneksen ilmestyksessä on laaja kuvaus Uudesta Jerusalemista 21. luvussa. Raamatussa viitataan Uuteen Jerusalemiin myös Jesajan kirjassa ja Galatalais- sekä Heprealaiskirjeessä.
Aitohunajakukka
Aitohunajakukka ("Phacelia tanacetifolia") on hunajakukkien sukuun kuuluva yksivuotinen ruohokasvi. Hunajakukat sijoittuvat lemmikkikasvien heimoon. Aiemmin aitohunajakukka on luettu sievikkikasvien ("Hydrophyllaceae") heimoon, mutta uudemmassa luokittelussa sievikkikasvit on sisällytetty lemmikkikasveihin alaheimoksi.
Aitohunajakukka kasvaa 20–60 senttimetriä korkeaksi. Varsi on pysty ja hapsi- ja nystykarvainen. Kierteisesti sijaitsevat lehdet ovat kahteen kertaan parijakoiset tai pariosaiset, liuskat ovat hammaslaitaisia. Lehden lapa on kooltaan 2–8 cm pitkä. Kukinto on hyvin tiheä, toispuolinen latvakiehkura. Kukat ovat kaksineuvoisia, lyhytperäisiä ja väriltään yleensä sinisiä. Teriö on ratasmainen ja kooltaan 6–9 millimetriä, heteet ovat hyvin pitkäpalhoisia. Aitohunajakukka kukkii Suomessa heinä-syyskuussa. Kasvin hedelmänä on kota.
Lajin lehdet muistuttavat pietaryrtin lehtiä, minkä takia sen on saanut tieteellisen nimensä "tanacetifolia", joka viittaa sukuun "Tanacetum" eli pietaryrtit.
Aitohunajakukka on alun perin kotoisin läntisestä Pohjois-Amerikasta. Eurooppaan laji on tuotu viljelykasviksi. Suomessa aitohunajakukkaa tavataan villiintyneenä satunnaisesti Kemin korkeudelle saakka.
Suomessa aitohunajakukka tavataan viljelyjäänteenä ja joskus myös tulokkaana kasvimailla ja pelloilla. Villiintyneenä laji viihtyy muun muassa tienpientareilla ja joutomailla.
Aitohunajakukka on erittäin hyvä mesikasvi. Sen vuoksi sitä viljellään muun muassa hunajantuotantoa varten.
Britten (täsmennyssivu)
Britten-sanalla on eri merkityksiä.
King’s College
King’s College voi tarkoittaa seuraavia oppilaitoksia:
Jari-Pekka Kolanen
Jari-Pekka "Dile" Kolanen (s. 9. toukokuuta 1961 Helsinki) on suomalainen basisti, säveltäjä ja tuottaja.
Hän on soittanut 1980-luvulta alkaen lukuisissa suomalaisissa kokoonpanoissa mm: The Nights of Iguana, Veeti & Elastic Family, Karl Sinkkonen & Son Ars, Popmonks, Pin Ups, Sahaj Unlimited, Shava ja Porkkalankadun Paineenkorotusasema. Dile Kolanen on myös ollut muusikkona/sovittajana The Rasmuksen Eero Heinosen, Maria Hännisen, Mauno Paajasen, T.T.Oksalan ja BB Linströmin levyillä ja projekteissa. Hän on ollut mukana erilaisissa flamencoproduktioissa niin muusikkona kuin säveltäjänä mm. Jäähyväiset, Contrastes ja Café Olé.
Kolanen on järjestänyt laulaja Hanna Marshin kanssa klubeja Helsingissä mm. Korjaamolla vierailijoinaan Johanna Iivanainen, Pekka Kuusisto, Chisu, Maija Vilkkumaa, Emma Salokoski, Manna, Marzi Nyman ja Arttu Takalo.
Musiikin ohella Dile Kolanen on osallistunut useisiin video- ja lyhytelokuvaprojekteihin. Hän on myös ollut muusikkona elokuvissa mm. Kaisa Rastimon Heinähattu ja Vilttitossu (2002), Jari Halosen Aleksis Kiven elämä (2001) ja Toni Laineen Pihalla (2009). Hän on myös tehnyt yhteistyönä Eila Hutrin kanssa "=X" -kokeellisen lyhytelokuvan ja Sarjakuvapatinaa -animaation.
Dile Kolanen julkaisi Joulukuussa 2009 tupla-albumin Both Sides, jolla hänen lisäkseen soittavat Eka Wekara, Hanna Marsh, Lauri Salokoski, Gulfam Sabri, Tuomas Kaila, Jimi Sumén, Mikko Iivanainen, Kai Olander, Patrik Bonnet, Sanna Salmenkallio, Juha Kujanpää, Puka Oinonen, Mikael Seire, Karo Sampela, Ricardo Padilla, Karl Sinkkonen, Sami Rönkä, Kamine Kolanen, Gabriel Kolanen sekä Benjamin Kolanen.
Dile Kolanen on toiminut bassonsoiton opettajana Musiikkiopisto Avoniassa vuodesta 2003.
Fort Chipewyan
Fort Chipewyan on 1 016 asukkaan (2008) taajama Kanadassa, Albertan provinssissa, Wood Buffalon kunnassa. Fort Chipewyan on Albertan vanhin eurooppalaisten perustama asuinalue. Sen perusti vuonna 1788 Roderick McKenzie, tutkimusmatkailija Alexander Mackenzien serkku. Nimi asemalle annettiin alueella asuneiden chippewa-intiaanien mukaan. Fort Chipeweyan sijaitsee Athabascajärven länsipäässä.
Fort Chipewyan sijaitsee tiettömällä alueella, ja ainoat liikenneyhteydet ovat talvisin Fort McMurraystä rakennettavan 280 kilometrin pituisen talvitien lisäksi lentokoneet. Kylän läheisyydessä sijaitsee Fort Chipewyanin lentoasema.
Kun eurooppalaiset saapuivat alueelle siellä asui algonkin- ja chippewa-intiaaneja, jotka olivat syrjäyttäneet aikaisemmin alueella asuneet dunnezat.
Tiettävästi ensimmäisinä eurooppalaisina alueelle saapui tutkimusmatkailija Alexander Mackenzien ryhmä. Alexander Mackenzie ja hänen serkkunsa Roderick perustivat Fort Chipewyanin ja nimesivät sen alueen chippewien mukaan. Tukikohdasta käsin Alexander Mackenzie jatkoi tutkimusmatkojaan kauemmaksi länteen etsiessään reittiä Pohjois-Amerikan länsirannikolle, minkä takia tukikohta hylättiin muutaman vuoden jälkeen. North West Company perusti uuden turkiskauppa-aseman 1808 Athabascajärven vastarannalle. Paikkaan kehittyi nykyinen Fort Chipewyan taajama. Kauppa-asemasta muodostui yksi tärkeimmistä turkiskauppa-asemista alueella, jonka hallinnasta North West Company ja Hudson's Bay Company kilpailivat.
Vanki (ooppera)
Vanki () on Luigi Dallapiccolan ooppera. Sävellystyö tapahtui vuosina 1944–1948, ja näyttämöllä teos esitettiin ensimmäistä kertaa 20. toukokuuta 1950 Firenzen Teatro Comunalessa. Kantaesityksen johti Hermann Scherchen, ja päärooleissa esiintyivät baritoni Scipio Colombo ja sopraano Magda László. Konserttiversio oli esitetty Italian radiossa jo 1. joulukuuta 1949.
Oopperassa on prologi ja yksi näytös, jossa on neljä kohtausta. Libreton kirjoitti säveltäjä itse Auguste Villiers de l’Isle-Adamin novellin ja Charles de Costerin romaanin pohjalta. Tapahtumapaikkana on Zaragoza ja 1500-luvun loppupuolen kidutusvankila, jossa vankia kidutetaan antamalla hänelle toivo vapautuksesta, ennen kuin hänet viedään roviolle.
Säveltäjä käyttää "Vangissa" dodekafoniaa, mutta sävelriveissä on diatonisia ja jopa pentatonisia piirteitä.
Vanki on oopperassa baritonirooli; vangin äiti on sopraano ja vanginvartija tenori.
Auber (täsmennyssivu)
Auber on:
TransAVIAexport Airlines
TransAVIAexport Airlines on valtio-omisteinen valkovenäläinen rahtilentoyhtiö. Sen kotikenttä on Minskin kansallinen lentoasema.
Yhtiön nykykalustoon kuuluu 13 Iljušin Il-76TD rahtikonetta, joista viisi on aktiivikäytössä, yksi lentokunnossa, muttei käytössä, ja loput seitsemän varastoituna Minskin kansallisella lentokentällä. Yhtiö lentää Il-76-koneillaan eripuolille maailmaa. TransAVIAexportilla on myös omat huoltotilat Il-76-koneita varten Minskin lentokentällä. Yhtiön koneita on mahdollista nähdä ympäri maailmaa eri tehtävissä.
Yhtiön tavoitteena on modernisoida lähivuosina olemassa oleva laivastonsa vastaamaan ICAO:n vaatimuksia. TransAVIAexport aikoo kunnostaa seitsemän säilytyksessä olevaa Il-76-kuljetuskonetta ja hankkia laivastoon uusia koneita. Myös yhtiön huoltopuolta on tarkoitus laajentaa, jolloin se voisi huoltaa myös muiden lentoyhtiöiden kalustoa.
José Moratón
José Moratón Taeño (s. 14. heinäkuuta 1979 Santander, Kantabria, Espanja) on espanjalainen jalkapalloilija. Hän edustaa tällä hetkellä espanjalaista Salamancaa ja on pelipaikaltaan keskuspuolustaja.
Moratón on Racing Santanderin kasvatti. Hän teki ensiesiintymisensä edustusjoukkueessa 13. joulukuuta 1998 kotiottelussa Tenerifeä vastaan. Ensiesiintymisestään eteenpäin Moratón on edustanut koko ammattilaisuransa ajan Racingia. Kaudella 2001–2002 hän teki ratkaisevan maalin ottelussa Atlético Madridia vastaan, ja täten Racing varmisti nousunsa maan pääsarjaan seuraavaksi kaudeksi.
Myöhemmin urallaan hän on kuulunut joukkueen kapteenistoon muiden kokeneiden pelaajien kuten Pedro Munitisin ja Pablo Pinillosin kanssa. Kaudella 2006–2007 Moratón ei juuri pelannut, johtuen muutamista loukkaantumisistaan. Seuraavalla kaudella 2007–2008 hän pelasi 18 ottelua. Tuolloin Racing sijoittui lopulta kuudenneksi varmistaen ensimmäistä kertaa historiassaan paikan Uefa-cupin karsintoihin.
Hiljainen amerikkalainen
Hiljainen amerikkalainen on brittiläisen kirjailija Graham Greenen romaani vuodelta 1955. Romaanin tapahtumat sijoittuvat Vietnamiin, hetkeä ennen Ranskan siirtomaavallan päättymistä.
Kirjan nimi viittaa idealistiseen Alden Pyleen, joka Vietnamissa ollessaan ystävystyy brittiläisen toimittajan Thomas Fowlerin kanssa. Ystävysten ja Fowlerin vietnamilaisen rakastajattaren välille syntyy kuitenkin kolmiodraama. Pylen idealismi johtaa myös kyseenalaisiin poliittisiin toimiin. Fowler sanoo Pylestä: ”En ole ikinä tuntenut ketään, jolla olisi parempia syitä aiheuttamiinsa ongelmiin”. Pylen toiminta herättää laajempia kysymyksiä kolonialismin ja sodan moraalista. Teos enteilee amerikkalaisten toimia Vietnamissa seuraavien vuosikymmenten aikana.
Romaanin pohjalta on tehty elokuva kahdesti. Ensimmäinen elokuvaversio valmistui vuonna 1958, ja sen on ohjannut Joseph L. Mankiewicz. Phillip Noycen ohjaama toinen versio valmistui vuonna 2002.
King’s College London
King’s College London (KCL) on vuonna 1829 perustettu yliopisto Lontoossa, Englannissa. Yliopiston perusti kuningas Yrjö IV. Kun Lontoon yliopisto vuonna 1836 perustettiin, King’s College ja vuonna 1826 perustettu University College London (UCL) olivat uuden yliopiston perustajacollegeja.
King's College kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista.
Pesäpallon miesten Mestaruussarjan kausi 1984
Pesäpallon SM-sarja 1984. Alajärven Ankkurit voitti jälleen runkosarjan, mutta tälläkään kertaa rahkeet eivät mestaruuteen riittäneet. Jyväskyläläisjoukkueet ottivat kaksoisvoiton Kirin ja Hongikon voimin. Kirin mestaruus ratkesi joukkueen voitettua neljä ensimmäistä mitalisarjan kamppailuaan muiden pelatessa samalla sopivasti ristiin. Ennen vimeistä kierrosta kaikilla muilla joukkueilla oli vielä mahdollisuus hopeamitaliin. Hongikon selkeä voitto Kiteestä takasi hopeat sille ja samalla varmisti Kiteen jäämisen neljänneksi. Alajärven murskavoitto mestareista ei enää riittänyt kolmatta sijaa korkeammalle.
Suomen Cupin voitti Vaasan Maila voitettuaan finaalissa Kouvolan 9-4.
Runkosarja
Mitalisarja
Putoamissarja
Sarjasta putosivat Siilinjärven Ponnistus, Haminan Palloilijat ja Vimpelin Veto. Tilalle nousivat Ykkössarjan kolme parasta: Kankaanpään Maila, Vaasan Maila ja Nurmon Jymy.
Jyväskylän Kiri: Risto Tuominen, Unto Poikolainen, Jari Ahola, Jari Koski, Jyrki Falin, Jouni Mutikainen, Kalevi Luoma, Jari Taipale, Jorma Hirvi, Pekka Huhtala, Juha-Pekka Nieminen, Kari Mähönen. Pelinjohtaja Erkki Korhonen, valmentaja Tapio Rauhamäki.
Suomen Taide- ja Antiikkikauppiaiden Yhdistys
Suomen Taide- ja Antiikkikauppiaiden Yhdistys on antiikki- ja taidekauppiaiden edunvalvoja ja yhdysside. Yhdistys järjestää tapahtumia, joista merkittävin on messutapahtuma kahdesti vuodessa Helsingin Vanhassa Satamassa. Yhdistykseen kuuluu yli sata alan kauppiasta.
Yhdistyksen puheenjohtaja vuodesta 2007 on imatralainen taidekauppias Jaakko Kekäläinen.
Queen’s College
Queen’s College voi viitata ainakin seuraaviin oppilaitoksiin:
Jasper (nimi)
Jasper on miehen etunimi, joka perustuu persian kielen ""aarteenhaltijaa"" tarkoittavaan sanaan "kansbar". Samaa alkuperää ovat myös nimet Caspar, Kasper ja Jesper.
Suomessa nimi Jasper oli 1970-luvulle saakka erittäin harvinainen, mutta on viime vuosikymmeninä yleistynyt. Lokakuuhun 2017 mennessä nimi oli annettu noin 2800 henkilölle, joista valtaosa on vuoden 2000 jälkeen syntyneitä.
Jasperin nimipäivä on 20. lokakuuta. Nimi on ollut suomenkielisessä kalenterissa vuodesta 2010 lähtien. Suomen ruotsinkieliseen kalenteriin se on päätetty lisätä vuodesta 2020 lähtien samalle päivälle.
N. E. Tengén
Niklas Emanuel Tengén (alkuperäinen sukunimi "Tenkanen"; 19. tammikuuta 1817 Sakkola – 26. maaliskuuta 1878 Koivisto) oli suomalainen kirkkoherra, jolla oli kirjallisia harrastuksia suomen kielellä ja joka myös sävelsi koko joukon yksinlauluja sekä käänsi suomen kielelle saksankielisiä runoja.
Tengénin vanhemmat olivat Sakkolan lukkari Tuomas Tuomaanpoika Tenkanen ja Maria Simontytär Kitunen, ja Niklas oli vanhempiensa kymmenestä lapsesta nuorimmaisin. Hän kävi Haminan piirikoulua ja Viipurin lukiota päästen ylioppilaaksi 1835. Tenkanen (pappina Tengén) vihittiin papiksi 1839. Hän toimi pappina Sakkolassa, Muolaassa, Lemillä, Uukuniemellä ja Lappeella.
Tengén oli naimisissa vuodesta 1845 Anna Sofia Blombergin kanssa.
Tengén sai varapastorin arvon 1849 ja hänet valittiin 1851 Kuolemajärven kappalaiseksi; hän aloitti tässä virassa 1853. Vuonna 1863 hänestä tuli Kuolemajärven kirkkoherra ja vuonna 1875 Koiviston kirkkoherra. Jälkimmäisessä virassa hän aloitti 1877.
Kirjallisissa harrastuksissaan hän näyttää onnistuneen parhaiten kansan elämää käsittelevien lyhyiden kuvaelmien ja kertomusten kirjoittamisessa; niitä julkaistu Viipurissa ilmestyneessä "Sanan-Lennätin" -lehdessä otsikolla ”Tarinoita I-VII”, marras-joulukuu 1857.
SKS:n arkistossa on julkaisematon käsikirjoitus 3-näytöksiseen tendenssimäiseen murhenäytelmään ”Suomalaiset”, joka perustui päätapahtuman osalta v. 1837 Sakkolan lahjoitusmaatalonpoikien kahnaukseen hovitilan edustajien ja näitä tukevien viranomaisten kanssa.
Yksinlaulunsa (kaikki lyyrisiä) pianon säestyksellä hän sävelsi pääasiassa Vänrikki Stoolin tarinoiden ruotsinkielisiin sanoihin.
Jasperin piirikunta
Jasper piirikunta () voi tarkoittaa seuraavia kahdeksaa Yhdysvaltain piirikuntaa, jotka on nimetty sotasankari William Jasperin mukaan:
Numb/Encore
Numb/Encore on kappale rock-yhtye Linkin Parkilta ja räppäri Jay-Z:lta. Se on menestynein single heidän yhteiseltä, vuonna 2004 julkaistulta mashup-albumilta Collision Course. Billboardin Hot 100-listalla kappale oli parhaimmillaan sijalla 20.
Numb/Encore on yhdistelmä Jay-Z:n laulusta "Encore" (vuonna 2003 julkaistulta The Black Album-albumilta) ja Linkin Parkin laulusta "Numb" (vuonna 2003 julkaistulta Meteora-albumilta). Tämä versio sisältää Kanye Westin taustalaulun Encorelta. Britannian singlelistalla kappale pitää hallussaan ennätystä "pisimpään top 20:ssä pysynyt kappale, joka ei kertaakaan päässyt top 10:een". Kappale oli parhaimmillaan listan sijalla 14, ja yhteensä 53 viikkoa listalla, joista 13 viikkoa top 20:ssä.
Video kappaleesta oli ehdolla MTV Video Music Awardsissa Viewer's Choice -palkinnon saajaksi vuonna 2005. Numb/Encore voitti Best Rap/Sung Collaboration -palkinnon Grammy Awardseissa vuonna 2006.
H. K. Corander
Henrik Konstantin Corander (käytti sukunimestään myös muotoa "Korander" tai "Koranteri"; 21. syyskuuta 1814 Mikkeli – 16. tammikuuta 1878 Antrea) oli suomalainen kirkkoherra, opettaja, sanomalehtimies ja suomen kielen tutkija.
Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Axel Gabriel Corander (23. maaliskuuta 1827 Mikkelin pitäjä – 29. syyskuuta 1877 Viipuri) oli suomalainen opettaja, kirjailija ja toimittaja. Axel Gabriel Corander (1827-1877) ja Claes Fredrik Corander (1822-1872), molemmat opettajia ja toimittajia, olivat hänen veljiään. Corander kävi Porvoon lukiota ja pääsi ylioppilaaksi 1833. Corander valmistui filosofian kandidaatiksi ja maisteriksi 1836. Hänet vihittiin papiksi 1837. Myöhemmin Corander valmistui vielä filosofian lisensiaatiksi ja tohtoriksi 1857.
Corander toimi pappina Mikkelissä, Valkjärvellä, Ristiinassa, Tohmajärvellä, Pukkilassa, Juuassa ja Pielisjärvellä. Hän oli Viipurin lukion 2. matematiikan lehtori vuodesta 1843, Käkisalmen ala-alkeiskoulun rehtori vuodesta 1851 ja Viipurin lukion 2. teologian lehtori vuodesta 1852 sekä lukion apulainen 1858–1862. Corander oli myös Helsingin yliopiston suomen kielen dosenttina 1860–1862 sekä toimi sanomalehtimiehenä vuodesta 1856. Viimeksi hän oli Antrean kirkkoherrana vuodesta 1867.
Corander suomensi 1845 J. L. Runebergin "Hirvenhiihtäjät"-runoelman. Samana vuonna hän julkaisi ensimmäisen suomenkielellä kirjoitetun suomen kielen kieliopin kouluja varten "Suomalajnen Kieli-Oppi Kowlujen tarpe'eksi" ja oli mukana perustamassa Viipurin Suomalaisen Kirjallisuuden Seuraa.
Corander oli naimisissa vuodesta 1840 Sofia Ottiliana Ingellin kanssa. Heillä oli 11 lasta.
Shadow of the Day
Shadow of the Day on kappale Linkin Parkilta. Se on kolmas single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin maailmanlaajuisesti 12. marraskuuta 2007. "Shadow of the Day" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.
Kappale soi myös vuonna 2008 Pekingin olympialaisissa. Kappaleen musiikkivideo voitti parhaan rock-videon palkinnon vuoden 2008 MTV Video Music Awardsissa ja oli ehdolla parhaasta ohjauksesta.
Kappaleessa yhtyeen laulaja Chester Bennington soittaa myös kitaraa. Tämä ei ole ensimmäinen kappale, jossa Bennington soittaa kitaraa, sillä "It's Goin' Down" -kappaleessa Bennington soittaa kitaraa Linkin Parkin ja Fort Minorin yhteisissä live-esiintymisissä.
"Shadow of the Day" debytoi Billboardin Hot 100-listan sijalla 89, ja oli parhaimmillaan sijalla 15. Modern Rock Tracks -listalla kappale oli parhaimmillaan toisena ja myös useilla muilla Billboardin listoilla kärkikymmenikössä. Kappale sai paljon suosiota monessa maassa. Se kipusi top 20:een yli 15 maassa, mm. Australiassa (15.), Kanadassa (12.), Portugalissa (18.), Ranskassa (20.), Ruotsissa (20.), Saksassa (13.), Sveitsissä (11.) ja Uudessa-Seelannissa (13.). Kaikesta huolimatta kappale menestyi Britanniassa varsin huonosti, oltuaan parhaimmillaan sijalla 46.
Knjažpogost
Knjažpogost (, ) on kylä ja maalaiskunta Komin tasavallan Knjažpogostin piirissä Venäjällä. Se sijaitsee Vym-joen rannalla kahden kilometrin päässä piirikeskuksesta Jemvasta. Vuonna 2002 kylässä oli 195 asukasta.
Knjažpogost on seudun vanhimpia kyliä. Se mainitaan ensimmäisen kerran vuonna 1490. Nimensä perusteella (”ruhtinaan pogosta”) kylän arvellaan olleen komien asuinaluetta vuosina 1451–1502 hallinneiden Vymin ruhtinaiden asuinpaikka. Vuonna 1608 pogostalla mainitaan olleen kaksi kirkkoa. Sitä ympäröineet pienet kylät sulautuivat myöhemmin Knjažpogostiin. Asukkaat harjoittivat maanviljelyä, kalastusta ja metsästystä. 1800-luvulla kylä oli volostin ja vuosina 1939–1941 Železnodorožnyin (nykyisen Knjažpogostin) piirin keskus. Vymin toisella rannalla sijaitsevan Železnodorožnyin taajaman (vuodesta 1985 lähtien Jemvan kaupungin) kasvun myötä Knjažpogost on vähitellen autioitunut. Vuonna 1989 asukkaista 56 % oli komeja ja 35 % venäläisiä.
K. Cronstedt
Karl Alfred Cronstedt (27. tammikuuta 1860 Helsinki – 10. heinäkuuta 1879 Keuruu) oli suomalainen kääntäjä.